Komisijos reglamentas (EB) Nr. 2522/95
1995 m. spalio 27 d.
iš dalies keičiantis Reglamentą (EB) Nr. 1371/95, nustatantį išsamias eksporto licencijų sistemos įgyvendinimo kiaušinių sektoriuje taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo [1] su paskutiniais pakeitimais, padarytais Austrijos, Suomijos ir Švedijos stojimo aktu ir Reglamentu (EEB) Nr. 3290/94 [2], ypač į jo 3 straipsnio 2 dalį ir 8 straipsnio 13 dalį,
kadangi Komisijos reglamente (EB) Nr. 1371/95 [3] yra nustatytos išsamios eksporto sistemos taikymo kiaušinių sektoriuje taisyklės;
kadangi patirtis parodė, kad reikėtų sumažinti licencijų galiojimo laiką; kadangi dar reikėtų numatyti, kad ypatingos priemones, kurias Komisija taiko tuomet, kai pateikta perdaug paraiškų, būtų derinamos atsižvelgiant į produkto kategoriją ir paskirties vietą;
kadangi šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1371/95 iš dalies keičiamas taip:
1) 2 straipsnio 1 dalis pakeičiama taip:
"1. Eksporto licencijos galioja tris mėnesius nuo jų išdavimo dienos, kaip apibrėžta Reglamento (EEB) Nr. 3719/88 21 straipsnio 1 dalyje.";
2) 3 straipsnio 4 dalies paskutinė pastraipa pakeičiama ir išdėstoma taip:
"Šios priemonės gali būti derinamos atsižvelgiant į produkto kategoriją ir paskirties vietą."
2 straipsnis
Šis reglamentas įsigalioja kitą dieną po jo paskelbimo Europos Bendrijų Oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. spalio 27 d.